قازاقیستانین باشکندی آستانادا، قازاقیستان سینما اویونچوسو امینه اومورزاکووا، دوغومونون ۱۰۰.جو ایل‌دؤنومون‌ده "قازاق سینماسینین آناسی" قونولو تدبیرله آنیلدی.
قازاقیستان میلی کیتابخاناسین‌دا ادبیات‌چی، اویونچو، یازار و گنج اویون‌چولارین ایشتیراکی ایله گئچیریله‌ن آنما گئجه‌سین‌ده اومورزاکووانین حیاتی و چالیشمالاریندان دانیشیلدی. تدبیر چرچیوه‌سین‌ده اومورزاکووانین فوتوگرافلارین‌دان عبارت سرگی ده آچیلیدی.
شاعر و ادبیات‌چی تؤره‌گلدی تویاکبای، وئردیگی آچیقلامادا، اومورزاکووانین تکجه قازاقیستان خالقینین دئییل عینی زامان‌دا تورک خالقلاری اوچون اورتاق بیر دگر اولدوغونو بیلدیره‌رک اویونچونون دوغومونون ۱۰۰.جو ایلدؤنومو چرچیوه‌سین‌ده بیرلشمیش میلتلر ائییتیم، بیلیم و مدنیت تشکیلاتی (یونسکو) طرفین‌دن ایل بویونجا مختلیف تدبیرلرین گئچیریله‌جگینی بیلدیردی.
تویاکبای، "اومورزاکووا، خالقیمیزین، اؤلکه‌میزین قورورودور" دئدی.
دوغو قازاقیستان ویلایتین‌ده ۱۹۱۹دا دونیایا گلن اومورزاکووا، ۱۹۳۸ده اویونچولوق حیاتینا باشلادی.
قازاق، قیرقیز و روس سینماسین‌دان یؤنتمنلرین چکدیگی ۳۰دان آرتیق فیلم‌ده اوینایان اومورزاکووا، آغ پرده‌ده داها چوخ "قازاق آنا" رولو ایله تانیندی. اومورزاکووا، ۲۰۰۶دا آلماتی‌دا حیاتینی ایتیردی.
